ରେଖା ଗୁପ୍ତା

ରେଖା ଗୁପ୍ତା (ଜନ୍ମ : ୧୯ ଜୁଲାଇ ୧୯୭୪) ଜଣେ ଭାରତୀୟ ରାଜନେତା । ସେ ଦିଲ୍ଲୀର ୯ମ ମୁଖ୍ୟମନ୍ତ୍ରୀ ଭାବରେ ୨୦୨୫ ମସିହା ଫେବୃଆରୀ ୨୦ ତାରିଖରେ ଶପଥ ଗ୍ରହଣ କରିଥିଲେ । ଭାରତୀୟ ଜନତା ଦଳର ଟିକେଟରେ ଶାଲିମାର ବାଗ ବିଧାନସଭା ନିର୍ବାଚନ ମଣ୍ଡଳୀରୁ ଲଢ଼ି ସେ ଦିଲ୍ଲୀ ବିଧାନସଭାକୁ ୨୦୨୫ ମସିହାରେ ନିର୍ବାଚିତ ହୋଇଥିଲେ । ସେ ଦିଲ୍ଲୀ ବିଶ୍ୱବିଦ୍ୟାଳୟ ଛାତ୍ର ସଂସଦର ଅଧ୍ୟକ୍ଷ ଭାବରେ ଓ ଦିଲ୍ଲୀ ରାଜ୍ୟ ବିଜେପିର ମୁଖ୍ୟ ସଚିବ ଭାବରେ ଆଗରୁ କାର୍ଯ୍ୟ କରିଥିଲେ । 

 ପ୍ରାରମ୍ଭିକ ଜୀବନ 
ରେଖା ୧୯୭୪ ମସିହା ଜୁଲାଇ ୧୯ ତାରିଖରେ ହରିଆଣାର ଜୁଲନଠାରେ ଜନ୍ମଗ୍ରହଣ କରିଥିଲେ ।  ସେ ଦିଲ୍ଲୀ ବିଶ୍ୱବିଦ୍ୟାଳୟ ଅଧିନରେ ଥିବା ଦୌଲତ ରାମ ମହାବିଦ୍ୟାଳୟର ବି କମ  ଓ ଚୌଧୁରୀ ଚରଣ ସିଂହ ବିଶ୍ୱବିଦ୍ୟାଳୟରୁ ଆଇନରେ ସ୍ନାତକ ଶିକ୍ଷାଗ୍ରହଣ କରିଥିଲେ ।

 ରାଜନୈତିକ ଜୀବନ 
୧୯୯୬ ମସିହାରେ ରେଖା ଦିଲ୍ଲୀ ବିଶ୍ୱବିଦ୍ୟାଳୟ ଛାତ୍ର ସଂସଦର ଅଧ୍ୟକ୍ଷ ଭାବରେ ନିର୍ବାଚିତ ହୋଇଥିଲେ ଓ ୧୯୯୭ ମସିହା ପର୍ଯ୍ୟନ୍ତ ଏହି ପଦବୀରେ ରହିଥିଲେ ।  ଉତ୍ତରୀ ପିତମପୁରା(ୱାର୍ଡ଼ ୫୪)ରୁ ସେ ଦକ୍ଷିଣ ଦିଲ୍ଲୀ ମୁନିସିପାଲ କର୍ପୋରେସନକୁ ସେ ତିନି ଥର କାଉନସିଲର ଭାବରେ ନିର୍ବାଚିତ ହୋଇଥିଲ ଓ ମେୟର ଭାବରେ ମଧ୍ୟ କାର୍ଯ୍ୟ କରିଥିଲେ ।  ରେଖା ବିଜେପି ମହିଳା ମୋର୍ଚ୍ଚାର ଜାତୀୟ ଉପାଧ୍ୟକ୍ଷ ପଦବୀରେ ମଧ୍ୟ ଅବସ୍ଥାପିତ ରହିଛନ୍ତି । ସେ ଦିଲ୍ଲୀ ବିଜେପିର ମଧ୍ୟ ସଚିବ ଭାବରେ କାର୍ଯ୍ୟ କରିଛନ୍ତି । ୨୦୨୫ ଦିଲ୍ଲୀ ବିଧାନସଭା ନିର୍ବାଚନରେ ସେ ନିଜ ନିକଟତମ ପ୍ରତିଦ୍ୱନ୍ଦୀ ଆପର ବନ୍ଦନା କୁମାରୀଙ୍କୁ ୨୯୫୯୫ଟି ଭୋଟରେ ପରାସ୍ତ କରିଥିଲେ । ରେଖା ରାଷ୍ଟ୍ରୀୟ ସ୍ୱୟଂସେବକ ସଂଘର ଜଣେ ସଦସ୍ୟ ଅଟନ୍ତି ଓ ଅଖିଳ ଭାରତୀୟ ବିଦ୍ୟାର୍ଥୀ ପରିଷଦ ମାଧ୍ୟମରେ ସେ ନିଜର ରାଜନୈତିକ ଜୀବନ ଆରମ୍ଭ କରିଥିଲେ ।

 ଦିଲ୍ଲୀ ମୁଖ୍ୟମନ୍ତ୍ରୀ 
ରେଖା ୨୦୨୫ ମସିହା ଫେବୃଆରୀ ୧୯ ତାରିଖରେ ଦିଲ୍ଲୀର ମୁଖ୍ୟମନ୍ତ୍ରୀ ଭାବରେ ଶପଥ ଗ୍ରହଣ କରିଥିଲେ ।

 ଆଧାର 

ଶ୍ରେଣୀ:୧୯୭୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ରାଜନୀତିଜ୍ଞ